Christian Tetzen-Lund
Christian Tetzen-Lund var en dansk forretningsmand og kunstsamler. I 1910 afhændede Tetzen-Lund en samling af ældre kunst for at koncentrere sig om moderne skandinavisk og fransk kunst. Hans efterhånden betydelige samling af impressionister, Cézanne, Matisse, Picasso, Henri Rousseau og André Derain, besøgtes fra 1917 af danske kunstnere. Den bortauktioneredes i 1925; flere værker kom via kunstsamleren Johannes Rump senere til Statens Museum for Kunst.